Tour de Sol
D Tour de Sol isch s erschte Ränne gsi für Faarzüüg won en Solaraatriib gha händ, statt en Verbränigsmotor fuhren.

Aafang 

D Idee häd de Josef Jenni gha, won häd wele Reklame für Sunenenergii mache. De Markus Heimlicher, de Gschäftsfüerer vo de Schwizerische Vereinigung für Sunenenergii (SSES) häd wele zäige, das d Solarenergii nöd nume i häisse Gebiet funktioniert, sondern au i de Schwiiz. Organisiert hät si de Ingenieur und Solarunternämer Urs Muntwyler, won 2010 Profässer für Photovoltaik a de Bärner Fachhochschuel worden isch. Di erschti Tour de Sol isch 1985 gsi. Wil si so erfolgrich gsi isch, häds dänn fascht jedes Jaar eini gee, bi 1993.

Di erschti Tour
Die erschti Tour de Sol isch 1985 i de Schwiiz i 5 Etappe vo Romanshorn über Winterthur bis uf Gämf gange. Am Start sind 73 Solarmobil losgfaare und 58 devo sind as Ziil cho. S Räne isch uf normale Strasse gsi, won nöd öppe gsperrt worde sind. D Faarer händ sich also müesse a ali Verchersregle halte. Gune häd es Solarmobil won vo de tüütsche Autofabrik Mercedes-Benz und em schwiizer Ingenieurbüro Alpha Real pout worden isch. D Faarzüüg händ Solarzäle uf em Dach gha und d Batterie händ höchschtens 480 Wp Leischtig oder Wp x 10 h Kapazität dörfe ha.

Di zwäiti Tour 
Di zwäitei Tour de Sol isch vo Friburg im Brisgau (Bade) bis uf Suhr (Aargau). Bi dem Räne isch s schnällschte Auto oni Zusatzaatriib bis zu 120 km/h gfaare. Di mittleri Gschwindigkäit isch 49 km/h gsi.

Übersicht 
 1985: Romanshorn – Winterthur – Gämf
 1986: Friburg (Br.) – Suhr
 1987: Biel – Arosa
 1988: Züri – Etoy VD
 1988: s erschti Solarbooträne z Estavayer-le-Lac.
 1989: Contone – Riifälde
 1990: Schaffuse – Münsige
 1990: Tour de Sol Alpine (uf Schnee): Länzerhäid – Valbella
 1991: Suhr – Beatebärg
 1991: Tour de Sol Alpine (uf Schnee): Länzerhäid-Valbella
 1992: Pforzheim (Baden-Württemberg) – Saas-Fee
 1991 Tour de Sol Alpine (uf Schnee): Arosa
 1993: Luzärn – Adelbode

Quälle und Weblinks 

 Zwei Radiosendungen zum 30-Jahr-Jubiläum
 Interview mit Josef Jenni in 2008
 Video von einigen Tour-de-Sol-85-Fahrzeugen 
  Dasselbe Video und viele andere auf Youtube
 Publikationen zur Tour de Sol inklusive Reglementen im Katalog Helveticat der Schweizerischen Nationalbibliothek
 R. Reichel: Tour de Sol, elektromobiler Neubeginn vor 30 Jahren, EMobile plus solar Nr. 97 – Sommer 2015, S. 5–13
 Bilder am Etappenziel St.Gallen aus dem Jahr 1987

Elektromobil
Solarenergii
Motorsport